stanford-oval/wikipedia huggingface dataset:
קוגיה ננסית
הערות שוליים

↑  קוגיה ננסית באתר הרשימה האדומה של IUCN
↑  Michael D. Scott
Aleta A. Hohn
Andrew J. Westgate, [file:///D:/ILAI/%D7%94%D7%95%D7%A8%D7%93%D7%95%D7%AA/RS244_3_1p087_094Scott.pdf#page=87 הערה על שחרור ומעקב אחר קוגיה ננסית], J. CETACEAN RES. MANAGE, 2001, עמ' 87
| --- | --- |
בקרת זהויות :  NLI: 987007550903105171  LCCN: sh85109281
צי 600 הספינות

טקס החזרתה לשירות של אניית המערכה "ניו ג'רזי" (אנ').
צי 600 הספינות היה תוכנית אסטרטגית של הצי האמריקאי במהלך שנות ה-80. מטרת התוכנית הייתה לבנות מחדש ולהגדיל את הצי האמריקאי לאחר צמצומו הדרסטי בסיום מלחמת וייטנאם. התוכנית, שנוצרה על ידי מנהיגים רפובליקאים, הייתה חלק מרכזי במצע הבחירות של רונלד רייגן במהלך הבחירות לנשיאות ארצות הברית של 1980.
התוכנית כללה:
החזרה לשירות של ארבע אוניות המערכה מסדרת איווה.
החזקה של ספינות ישנות בשירות לאורך זמן רב יותר.
תוכנית חדשה ונרחבת לבניית אוניות.
הרעיון נתמך על ידי ג'ון ליהמן שהפך למזכיר הצי בממשל רייגן, וכן על ידי קספר ויינברגר, מזכיר ההגנה בממשל.
רקע

שורשיו של רעיון "צי 600 הספינות" נובעים ממלחמת וייטנאם. כמו במקרים רבים קודמים של מלחמות וסכסוכים גלובליים, ארבע הזרועות העיקריות של הכוחות המזוינים האמריקאים - צבא היבשה, חיל הים, חיל האוויר וחיל הנחתים - התרחבו במהירות כדי לעמוד במשימות הנדרשות מהם.
נפילת סייגון והנסיגה האמריקאית מווייטנאם הובילו למורל נמוך ולאיבוד יוקרה רבה של כוחות הביטחון האמריקאים. ברית המועצות, שתמכה בצפון וייטנאם, התחילה להשתמש בנמלים הישנים של ארצות הברית בדרום וייטנאם. בנוסף לכך, הצי הסובייטי התחיל להפליג במשנה מרץ בכל האוקיינוסים של העולם. הצבא האדום החל לפרוס כוחות גדולים יותר ויותר של חיל רגלים, שריון ומטוסי קרב בכל רחבי מזרח אירופה. עד שנת 1978 קבעו אדמירלים אמריקאים שהכוחות הימיים של ארצות הברית נמצאים במצב קשה ושהצי הסובייטי מתקרב אליהם בצעדי ענק.
לבסוף, ההשתלטות על שגרירות ארצות הברית בטהראן ב-1979 שהובילה למשבר בני הערובה באיראן, וכישלון ניסיון החילוץ שלהם במבצע ציפורן הנשר, הגדילה את התחושה שהכוח הצבאי האמריקאי הופך עם הזמן למוגבל וקטן יותר ויותר.
תוכניתו של רייגן

על רקע זה החלו הבחירות לנשיאות בשנת 1980. חלק ממצע הבחירות של רונלד רייגן היה שיפור הכוחות המזוינים של ארצות הברית, דבר שפנה באותה העת אל אמריקאים רבים שחששו מפני התחזקותה של ברית המועצות לאורך כל שנות ה-70. עם התוכניות שהוצעו על ידי רייגן נמנים חיזוק הזרוע האסטרטגית של ארצות הברית, האצת פיתוח כלי נשק חדשים כדוגמת מפציץ ה-B-1B לנסר ונגמ"ש M2 בראדלי וסיום פיתוח ופריסה של טנקי המערכה ה-M1 אברהמס.
ביצוע התוכנית

למרות השיפורים הרבים בזרועות האחרות, הצי האמריקאי היה המרוויח העיקרי מתוכנית הבנייה מחדש. תחת ממשל רייגן, צוללות הטילים הבליסטיים הראשונות מסדרת אוהיו הושלמו. בנייתן של נושאות המטוסים ממסדרת נימיץ וכן צוללות התקיפה מסדרת לוס אנג'לס הואצה בצורה דרמטית. מערכת הלחימה "אייג'יס" (AEGIS) הותקנה על הסיירות החדישות מסדרת טיקונדרוגה שגם בנייתן הואצה. מספר נושאות מטוסים ותיקות שעמדו לצאת מהשירות נכנסו לתוכנית מיוחדת שנועדה להאריך את משך השירות היעיל שלהן. ולבסוף, אוניות המערכה הוותיקות מסדרת איווה הוחזרו לשירות ועברו תהליך שדרוג מקיף שכלל בין היתר התקנה של מערכות נשק חדשות כדוגמת טילי AGM-84 הרפון, BGM-109 טומהוק וכן מערכות נ"מ מדגם "פלנקס". התעופה הימית שודרגה עם הכנסתם של מטוסי קרב חדשים מדגם F/A-18 הורנט וכן גרסאות משופרות של מטוסים ישנים יותר. כלי הנשק והמערכות החדשות עזרו לארצות הברית לחזור למקום הראשון בעוצמה הימית וכן עוררו שינויים אסטרטגיים. לפני התוכנית, המטרה העיקרית של צי ארצות הברית הייתה לשמור על חופי המדינה וכן להחזיק את נתיבי השייט העיקריים לאירופה נקיים מאיומים. לאחר ההתרחבות של הצי טענו אדמירלים אמריקאים שהצי צריך לקחת תפקיד פעיל סביב אירופה והמזרח הרחוק, וכך לאלץ את ברית המועצות לנהל כל מלחמה אפשרית כנגד ברית נאט"ו בשתי חזיתות שונות, ולהקשות על המצב האסטרטגי של ברית המועצות.
למרות שתוכנית "צי 600 הספינות" לא הושלמה עד סיום ממשל רייגן, בתחילת שנות ה-90 היה הצי האמריקאי הגדול ביותר בעולם (ובהפרש ניכר מהצי הסובייטי), עם יותר מ-100 צוללות פעילות ו-15 קבוצות קרב של נושאות מטוסים.
סוף התוכנית

עם קריסת ברית המועצות בתחילת שנות ה-90 וחוסר באיומים נראים לעין על ארצות הברית, חלק מהתוכניות לגידול הכוח הצבאי של ממשל רייגן בוטלו או הוקטנו במידה ניכרת. בסיסים רבים של צבא ארצות הברית ברחבי אירופה וארצות הברית גופא נסגרו או צומצמו. בצי האמריקאי, צמצום התוכנית הוביל להוצאה משירות של חלק מנושאות המטוסים הישנות יותר. כמו כן, הוצאו משירות כל ארבע אוניות המערכה מסדרת איווה ובוטלה או הואטה בנייתן של צוללות וספינות רבות.
קונצרט אתנחתא

קונצרט אתנחתא הוא סדרת קונצרטים ותיקה המתקיימת בתיאטרון ירושלים בהפקת קול המוסיקה.
קונצרטי אתנחתא מתקיימים החל משנת 1983, שנת הקמתה של תחנת קול המוסיקה. בשש העונות הראשונות היא נערכה על ידי פאול לנדאו (מנהל המכון למוזיקה ישראלית), ומאז 1989 העורכת והמפיקה היא חיותה דביר. הסדרה "מביאה אל קדמת הבמה את מיטב האומנים הישראלים וגם אמנים מחו"ל, תוך שימת דגש מיוחד על השמעת יצירות של מלחינים ישראלים לצד נכסי צאן ברזל של המוזיקה הקאמרית לתקופותיה".
הקונצרטים מתקיימים באופן קבוע באולם הנרי קראון בתיאטרון ירושלים ומונחים ומוסברים על ידי עורכת הסדרה חיותה דביר. הקונצרטים מועברים בשידור חי בקול המוסיקה והכניסה לקהל היא בלי תשלום.
במשך השנים צברה לעצמה הסדרה מוניטין כבמה המרכזית לחשיפת מוזיקה קלאסית ישראלית ואמנים ישראליים.
מקור המילה אֶתְנַחְתָּא הוא מארמית: "ירד", "הניח". השורש נחת בנטייה. המילה נמצאת בלשון חז"ל ופירושה טעם (סימן) מטעמי המקרא המסמן הפרדה בין חלקו הראשון של הפסוק לבין חלקו השני. בהשאלה מדובר בקטע מעבר מוזיקלי שבין חלקי מופע או יצירה.
הערות שוליים

↑  wikt:אתנחתא
פילו אסבאק

| --- | --- |

אסבאק, 2018
 לידה:  2 במרץ 1982 (בן 42) קופנהגן, דנמרק דנמרק
 שם לידה:  Johan Philip Asbæk 
 מדינה:  דנמרק
 תקופת הפעילות:  מ-2008
 מקום לימודים:  Herlufsholm School  בית הספר הלאומי לתיאטרון בדנמרק  European Film College 
 בן או בת זוג:  Anna Bro 
 פרסים והוקרה:  פרס בודיל לשחקן בתפקיד ראשי (2011)  פרס רוברט לשחקן בתפקיד ראשי (2011)  פרס שוטינג סטארס (2011) 
 פרופיל ב-IMDb
 
יוהאן פיליפ (פילו) אסבאק (בדנית: Johan Philip "Pilou" Asbæk; נולד ב-2 במרץ 1982) הוא שחקן קולנוע וטלוויזיה דני, הידוע בזכות גילומו של יורון גרייג'וי בסדרת הפנטזיה של HBO "משחקי הכס" וקספר יול בסדרת הדרמה הדנית "הממשלה".
ביוגרפיה

אסבאק נולד בקופנהגן, דנמרק; בנם של בעלי הגלריות מריה פטרישיה (לבית טון) וג'ייקוב א. אסברק, המנהלים את גלריית אסבאק בקופנהגן. אמו נולדה בקזבלנקה, מרוקו, לאב דני ולאם צרפתייה, ואביו במקור מהעיירה האמל במרכז דנמרק. יש לו שני אחים גדולים יותר, תומאס אסבאק, יועץ אמנות בגלריית אסבאק, ומרטין אסבאק, בעל גלריה לצד הוריו.
אסבאק למד בבית הספר הרלופסהולם (אנ') (Herlufsholm) שבו היה פעיל בחוג לדרמה. לאחר מכן למד משחק בבית הספר הלאומי של דנמרק לתיאטרון (אנ') וסיים את לימודיו בשנת 2008.
קריירה

בשנת 2009, הוא גילם את החייל דייוויד גרונר בפרק של העונה השנייה של סדרת הטלוויזיה הדנית "הפשע"; שלאחר מכן יצאה לה גרסה אמריקאית "ההריגה".
אסבאק הנחה לצד ליסה רנה את אירוויזיון 2014 בקופנהגן.
בשנת 2020 שיחק בסדרה "החקירה" דרמת מתח המבוססת על סיפור אמיתי; בבימויו של הבמאי הדני מועמד פרס האוסקר טוביאס לינדהולם (אנ'). הסדרה שודרה בערוץ TV 2 הדני וברשת HBO האמריקאית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | To verdener | טייז |  |
| 2008 | Comeback | כריס |  |
| 2008 | Dig og Mig | אוליבר |  |
| 2009 | Monsterjægerne | סורן |  |
| 2010 | R | רוני |  |
| 2010 | En Familie | פיטר |  |
| 2010 | חשופות | באס |  |
| 2011 | Bora Bora | ג'ים |  |
| 2012 | חטיפה בלב ים | מייקל הארטמן |  |
| 2013 | Spies & Glistrup | סימון ספיס (אנ') |  |
| 2014 | לוסי | ריצ'רד |  |
| 2014 | Kapgang | אונקל כריסטיאן |  |
| 2014 | הנעלמת | דיטלב פראם |  |
| 2014 | Stille hjerte | דניס |  |
| 2015 | ה-9 באפריל | סגן סאנד |  |
| 2015 | מלחמה | קלאוס מייקל פדרסן |  |
| 2016 | בן חור | פונטיוס פילאטוס |  |
| 2016 | החומה הגדולה | בושאר |  |
| 2017 | הרוח במעטפת | באטו (אנ') |  |
| 2017 | וודשוק | קית' |  |
| 2018 | Murderous Trance | אנדרס אולסן |  |
| 2018 | אוברלורד | וופנר |  |
| 2020 | רוצי, מותק, רוצי | אית'ן |  |
| 2021 | שטח קרב | ויקטור קובאל |  |
| 2022 | אנצ'רטד | גייג' |  |
| 2022 | סמאריטן | סיירוס |  |
| 2023 | אקוומן 2: הממלכה האבודה | טרם נודע |  |
| 2023 | I.S.S. | אלכסיי פולוב |  |
| 2023 | מתקפה חזיתית | אוון פאדוק |  |
| 2023 | חלקת סיילם | ריצ'רד סטרייקר |  |
| TBA | Befrielsen |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | Deroute | מולבאד | 3 פרקים |
| 2009 | הפשע | דייוויד גרונר | פרק: "Torsdag 17. November" |
| 2010 | Blekingegade | קרסטן נילסן | 3 פרקים |
| 2010 - 2013 | הממשלה | קספר יול | תפקיד ראשי (עונות 3-1); 29 פרקים |
| 2013 | הבורג'ס | פאולו אורסיני | 7 פרקים |
| 2014 | אירוויזיון 2014 | מנחה | מנחה-שותף לצד ליסה רנה וניקולאי קופל (אנ') |
| 2014 | 1864 | דידריך | תפקיד ראשי; 8 פרקים |
| 2016 | Stag | ניילס | מיני-סדרה |
| 2016 - 2019 | משחקי הכס | יורון גרייג'וי | 9 פרקים |
| 2020 | החקירה | ג'ייקוב בוך-ג׳פסן | מיני-סדרה |
| TBA | דמדומי האלים | תור | סדרת אנימציה עתידית של נטפליקס |
| TBA | Invitation to a Bonfire | ליאו | סדרת טלוויזיה עתידית של AMC |
הערות שוליים

↑  רותה קופפר, "הממשלה": סדרה חמה על מדינה קרה, באתר הארץ, 16 בינואר 2013
| --- | --- |
בקרת זהויות :  PLWABN: 9810583488805606  BIBSYS: 9053162  BnF: cb165903236 (data)  CANTIC: a12208036  GND: 1014442346  ISNI: 0000 0003 5612 7089  LCCN: no2012062263  NKC: xx0156365  SUDOC: 160395844  VIAF: 179617827   WorldCat (עם VIAF): 179617827
ציפורנאים

| ציפורנאים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ציפורנאים
שם מדעי
 Caryophyllales ‏ברכטולד ופרסל, 1820
ציפורנאים (שם מדעי: Caryophyllales) היא סדרה של צמחים בעלי פרחים, הכוללת למעלה משישה אחוזים מכלל הדו-פסיגיים וכ-29 משפחות של צמחים. בין המשפחות, הסוגים והמינים הנמנים עם הסדרה אפשר למצוא את הקקטוסים, את הציפורן וכמעט את כל הצמחים הטורפים. רבים מחברי הסדרה הם סוקולנטים.
טקסונומיה

מיון הסדרה נתון במחלוקת, וניתן למצוא מיונים שונים במערכות מיון שונות. כך, במערכת APG II (שנת 2003) מנויות עם הסדרה המשפחות Gisekiaceae ו-Halophytaceae שאינן נמצאות בסדרה בגרסת APG משנת 1998, ואילו מערכת קרונקוויסט מ-1981 מונה רק 12 משפחות בסדרה לעומת 29 במערכת APG II.
משפחת הסלקיים נמצאת במחלוקת בשיטת המיון APG II ועל כן לא מופיעה ברשימה מטה. לפי הסברה הגנטית, היא נטמעה לחלוטין בירבוזיים (משפחות תאומות).
משפחות

| 0 | 1 | 2 |
| --- | --- | --- |
|  |  Achatocarpaceae  חיעדיים (Aizoaceae)  ירבוזיים (Amaranthaceae)  Ancistrocladaceae  Asteropeiaceae  Barbeuiaceae  Basellaceae  צבריים (Cactaceae)  ציפורניים (Caryophyllaceae)  Didiereaceae  Dioncophyllaceae  טלליתיים (Droseraceae)  Drosophyllaceae  Frankeniaceae |  Gisekiaceae  Halophytaceae  Molluginaceae  כדנתיים (Nepenthaceae)  לילניים (Nyctaginaceae)  Physenaceae  Phytolaccaceae  עפריתיים (Plumbaginaceae)  ארכוביתיים (Polygonaceae)  רגלתיים Portulacaceae  Rhabdodendraceae  Sarcobataceae  Simmondsiaceae  Stegnospermataceae  אשליים (Tamaricaceae) |
בישראל

בארץ צומחים בר נציגים מ-9 משפחות של ציפורנאים (10, אם כוללים את הסלקיים): ארכוביתיים, לילניים, עפריתיים, אשליים, צבריים, טלליתיים, ציפורניים, חיעדיים וירבוזיים.
קבוצת SK

ערך זה עוסק בקונצרן בקוריאה הדרומית. אם התכוונתם לחברת החזקות ישראלית, ראו .
| --- | --- |

 נתונים כלליים
 תקופת הפעילות:  1953–הווה (כ־71 שנים) 
 מיקום המטה:  סיאול 
 מוצרים עיקריים:  אנרגיה 
  
 www.sk.com
 
קבוצת SK (בהאנגול: SK그룹, 에스케이그룹, באנגלית: SK Group) היא הקונצרן השלישי בגודלו בדרום קוריאה.
הקבוצה מורכבת מכ-95 חברות בת והן כולן חולקות את שם המותג SK, ואת אותה תרבות ניהולית, שאף זכתה לשם "תרבות הניהול של SK".
עד לשנת 1997 שם הקבוצה היה סאן-קיי-הונג (בהאנגול: 선경그룹, בהנג'ה: 鮮京그룹, בכתב לטיני: Sunkyong).
קבוצת SK מעסיקה יותר מ-70 אלף עובדים אשר מועסקים בכ-113 משרדים מסביב לעולם.
עיקר עסקיה של SK הם בהחזקה בחברות מתחום האנרגיה, נפט, וכימיה. אך היא מחזיקה גם בחברת SK טלקום, אשר פועלת בתחומי הטלפוניה, אינטרנט, בנייה, שיווק ומשלוחים.
במרץ 2010 הקבוצה רכשה ומיזגה לתוכה את חברת הייניקס העוסקת בייצור מוליכים למחצה השנייה בגודלה בעולם.
SK telecom

SK טלקום (בהאנגול: SK텔레콤, או 에스케이텔레콤) היא חברה דרום קוריאנית שהוקמה בשנת 1984 ועוסקת בתקשורת אלחוטית ותפעולה. החברה היא חלק מקונצרן SK הענקי.
נכון לשנת 2008, SK טלקום היא ספקית ציוד האלחוטי הגדולה ביותר בדרום קוריאה עם נתח של יותר מ-50% מכלל השוק.
SK תקשורת

SK תקשורת (בהאנגול: SK커뮤니케이션즈 או: 에스케이커뮤니케이션즈) היא חברת טכנולוגיה דרום קוריאנית אשר מחזיקה ומפעילה את פורטל האינטרנט הפופולרי "נייט" (באנגלית: Nate).
החברה מציעה גישה לאינטרנט, ושירותי טלקומוניקציה למקומות מגורים ולעסקים.
SK תקשורת נוסדה בשנת 1999 בשם "לייקוס קוריאה" (באנגלית: Lycos Korea) והיא הוחזקה בחלקים שווים על ידי חברת לייקוס האמריקאית וחברת מירה הדורם קוריאנית. 
החברה נמכרה בשנת 2002 ל-SK טלקום ושמה שונה ל-SK תקשורת.
בשנת 2003 SK תקשורת רכשה את אתר הרשת החברתית "cyworld".
הייניקס

הייניקס SK (לשעבר: הייניקס סמיקונדקטורס בע"מ) היא ספקית מוליכים למחצה לזכרונות DRAM ויצרנית שבבי הזיכרון השנייה וחברת המוליכים למחצה השישית בגודלה בעולם. החל משנת 2012, לאחר ש-SK טלקום הפכה למחזיקת המניות העיקרית בחברה, הייניקס הפכה לחלק מהקבוצה גם כן. במסגרת זאת שונה שם החברה ל״SK Hynix".
הערות שוליים

↑  על החברה, משוחזר מתוך האתר שלה באמצעות Wayback Machine
| --- | --- |
בקרת זהויות :  GND: 16158967-4  ISNI: 0000 0001 0573 1855  LCCN: n2009065644  VIAF: 171193956   WorldCat (עם VIAF): 171193956 
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
קונצבו

קונצבו (ברוסית: Кунцево) הוא ראיון של המחוז המערבי של העיר הפדרלית מוסקבה, שברוסיה. שטח המחוז הוא 16.5648 קמ"ר ואוכלוסייתו מונה 152,467 תושבים (2020).
אתרים ראויים לציון

בית החולים הקליני המרכזי של נשיא רוסיה
מרכז המחקר הרפואי הלאומי לקרדיולוגיה
המרכז הלאומי למחקר רפואי לניתוחי לב וכלי דם ע"ש בקולב
האוניברסיטה הטכנולוגית הממלכתית הרוסית על שם קונסטנטין ציולקובסקי (אנ')
בית החולים המרכזי של משרד הפנים
המכללה הבנקאית
המכללה לגאודזיה וקרטוגרפיה
האוניברסיטה המוסקבאית של משרד הפנים
המכללה הרפואית של מינהל נשיאות רוסיה
כנסיית הצדיק הקדוש יוחנן הרוסי בקונצבו (אנ')
סבר סיטי הנמצא בבנייה
ציפורנית חופית

| צפורנית חופית> מיון מדעי |
| --- | --- |
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ציפורנאים
משפחה:: ציפורניים
סוג:: ציפרנית
מין:: צפורנית חופית
שם מדעי
 Silene modesta ‏בואסייה & Blanche, 1859
ציפורנית חופית (שם מדעי: Silene modesta) היא צמח חד-שנתי ממשפחת הציפורניים.
תיאור

הציפורנית החופית פורחת בחודשים אפריל–יוני.
תפוצה

ציפורנית חופית גדלה באדמה חולית. היא אנדמית לישראל וללבנון. בישראל היא גדלה במישור החוף ובמערב הנגב.
הערות שוליים

1 2  מייק לבנה, צפורנית חופית, צמח השדה
↑  סקר תשתיות טבע עירוני אשדוד, דצמבר 2016, עמודים 56–57
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
קוגלהוף

| --- | --- |

 
 מאכלים
 סוג:  עוגת שמרים 
 מטבח:  המטבח הרוסי, המטבח הפולני, המטבח הצרפתי, המטבח האוקראיני, המטבח הבלארוסי, המטבח הגרמני 
 
קוגלהוף גרמני
קוגלהוף צ'כי במילוי קקאו
תבניות קוגלהוף מודרניות, מסיליקון (משמאל) וממתכת
קוגלהוף או גוגלהוף (בגרמנית: Gugelhupf, יש להגות גוּגֵלהוּפְּף) היא עוגה מסורתית הנפוצה בגרמניה, אוסטריה, שווייץ הונגריה וחבל אלזס שבצרפת. עוגה זו נפוצה בצ'כיה בשם "בָּבּוֹבקַה" (bábovka) וברוסיה בשם "בָּבְּקַה" (bábka), ובהונגריה, קרואטיה וסרביה היא קרויה "קוגלוף" (kuglóf).
העוגה היא עוגת שמרים בחושה, בעלת צורה מעגלית עם חור במרכזה של העוגה. העוגה מכילה צימוקים, שקדים או קליפות הדרים מסוכרות.
נהוג שאורחים המוזמנים לארוחה מגיעים עם קוגלהוף למארחים. כמו כן, היה נהוג לכלול תבנית קוגלהוף בנדוניה.
בישראל נהגו בעבר להכין גרסה של העוגה בסיר פלא על כיריים.
אטימולוגיה

מקור שמה של העוגה כנראה במילה הגרמנית "גוגל" שמשמעה ברדס, בגלל הצורה הגבוהה של העוגה, ויש שמקשרים את השם למילה "קוגל" שמשמעה כדור, מסיבות דומות.
ייתכן שמקור המילה הוּפְּף בגרמנית במילה שמרים (הּפה - Hefe) או בשם הפועל לקפוץ(הוּפְּפן- hüpfen), כיוון שהשמרים גורמים לעוגה "לקפוץ" מעל לגובה התבנית.
ראו גם

עוגת באנט
הערות שוליים

1 2  בבקה / רוסיה, מעריב, 5 בפברואר 1986
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
| --- | --- |
בקרת זהויות :  GND: 4558194-0  NKC: ph451659
צי האוויר הראשון (לופטוואפה)

| --- | --- |
דגל פיקוד צי האוויר
דגל פיקוד צי האוויר
 פרטים
 מדינה:  גרמניה הנאצית גרמניה הנאצית
 שיוך:   לופטוואפה
 סוג:  חיל אוויר
 בסיס האם:  ברלין, אוסטרוב ויילקופולסקי, Mālpils, Spilve, Kazdanga, דאוגבפילס, ברלין, Mezhdurechye, שצ'צ'ין, קורלנד 
 אירועים ותאריכים
 תקופת הפעילות:  1 בפברואר 1939 – 16 באפריל 1945 (6 שנים)
 מלחמות:  מלחמת העולם השנייה
 פיקוד
 מפקד נוכחי:  אלברט קסלרינג 
 מפקדים:  ראו בהמשך
 
צי האוויר הראשון (בגרמנית: Luftflotte 1) היה אחד היחידות שלחמו במסגרת הלופטוואפה במלחמת העולם השנייה.
היסטוריה

צי האוויר הוקם ב-1 בפברואר 1939, ולמפקדו מונה אלברט קסלרינג. צי האוויר לחם במהלך המערכה בפולין, יחד עם כוחות קבוצת ארמיות צפון, ולאחר מכן נשאר בפולין ובגרמניה המרכזית. במהלך מבצע ברברוסה העניקו כוחות צי האוויר סיוע לכוחות קבוצת ארמיות צפון, ולאחר מכן פעלו כוחות צי האוויר בגזרה הצפונית באסטוניה, לטביה וליטא. ב-16 באפריל 1945 שונה שמו של צי האוויר לפיקוד הלופטוואפה קורלנד.
מפקדים

אלברט קסלרינג (1 בפברואר 1939 – 11 בינואר 1940)
הנס-יירגן שטומפף (12 בינואר 1940 – 10 במאי 1940)
וילהלם וימר (11 במאי 1940 – 19 באוגוסט 1940)
אלפרד קלר 20 באוגוסט 1940 – 12 ביוני 1943)
גינטר קורטן (12 ביוני 1943 – 23 באוגוסט 1943)
קורט פלוגבייל (24 באוגוסט 1943 – 16 באפריל 1945)
סדר הכוחות > המערכה בפולין

במהלך המערכה בפולין כלל צי האוויר את היחידות הבאות:
דיוויזיית האוויר ה-1
פיקוד הלופטוואפה פרוסיה המזרחית
דיוויזיית ההדרכה של הלופטוואפה
פיקוד הלופטגאו I
פיקוד הלופטגאו III
פיקוד הלופטגאו IV
סדר הכוחות > המערכה על צרפת

מהלך המערכה על צרפת כלל צי האוויר את היחידות הבאות:
פיקוד הלופטגאו I
פיקוד הלופטגאו II
פיקוד הלופטגאו III
פיקוד הלופטגאו IV
סדר הכוחות > מבצע ברברוסה

מהלך מבצע ברברוסה כלל צי האוויר את היחידות הבאות:
קורפוס האוויר ה-1
הפיקוד האווירי הים הבלטי
פיקוד הלופטגאו IV
צבא השחרור השחור

| --- | --- |
 תקופת הפעילות:  1970–1981 (כ־11 שנים)
 אידאולוגיה:  אנטי-קפיטליזם סוציאליזם פמיניזם
 מנהיגים:  אסאטה שאקור
 אזורי פעילות:  ארצות הברית
 מדינה:  ארצות הברית 
 
צבא השחרור השחור (באנגלית: Black Liberation Army) היה ארגון מיליטנטי אמריקאי מחתרתי מזרם הלאומנות השחורה שפעל בשנים 1970 – 1981, אשר מטרתו המוצהרת הייתה לנקוט באלימות על מנת לקדם את הגדרתם העצמית ואת שחרורם של האפרו-אמריקאים.
הערות שוליים

1 2  W Rosenau, “Our Backs Are Against the Wall”: The Black Liberation Army and Domestic Terrorism in 1970s America”, Studies in Conflict & Terrorism, 36 (2013), pp. 181
1 2  W Rosenau, “Our Backs Are Against the Wall”: The Black Liberation Army and Domestic Terrorism in 1970s America”, Studies in Conflict & Terrorism, 36 (2013), pp. 176
1 2 3  W Rosenau, “Our Backs Are Against the Wall”: The Black Liberation Army and Domestic Terrorism in 1970s America”, Studies in Conflict & Terrorism, 36 (2013), pp. 177
↑  W Rosenau, “Our Backs Are Against the Wall”: The Black Liberation Army and Domestic Terrorism in 1970s America”, Studies in Conflict & Terrorism, 36 (2013), pp. 183
↑  Omowale Umoja, A, "Repression Breeds Resistance: The Black Liberation Army and the Radical Legacy of the Black Panther Party", New Political Science, 21 (1999), pp. 143
↑  Omowale Umoja, A, "Repression Breeds Resistance: The Black Liberation Army and the Radical Legacy of the Black Panther Party", New Political Science, 21 (1999), pp. 144
↑  Omowale Umoja, A, "Repression Breeds Resistance: The Black Liberation Army and the Radical Legacy of the Black Panther Party", New Political Science, 21 (1999), pp. 147-148
↑  W Rosenau, “Our Backs Are Against the Wall”: The Black Liberation Army and Domestic Terrorism in 1970s America”, Studies in Conflict & Terrorism, 36 (2013), pp. 177-178
↑  Nyurba, “message to the black movement”, pp. (i)-2
↑  Nyurba, “message to the black movement”, pp. (ii)
↑  Nyurba, “message to the black movement”, pp. 1
↑  Nyurba, “message to the black movement”, pp. 1-2
1 2  Nyurba, “message to the black movement”, pp. 5
↑  Nyurba, “message to the black movement”, pp. 10-11
1 2  Nyurba, “message to the black movement”, pp. 12
↑  Nyurba, “message to the black movement”, pp. 14
↑  Nyurba, “message to the black movement”, pp. 15
↑  Nyurba, “message to the black movement”, pp. 16
↑  Nyurba, “message to the black movement”, pp. 16-17
↑  Nyurba, “message to the black movement”, pp. 6
1 2  Nyurba, “message to the black movement”, pp. 7
| --- | --- |
בקרת זהויות :  NLI: 987007347543105171  LCCN: n82123512  SNAC: w61c70q0  SUDOC: 179041649  VIAF: 139579966   WorldCat (עם VIAF): 139579966
קבוצת בני-בלי-שם

קבוצת בני-בלי-שם (בהולנדית: Naamlozew Vennootschap, N.V) או "הקבוצה בערבון מוגבל" (בע"מ), הייתה קבוצת מחתרת בהולנד בתקופת הכיבוש הנאצי. חברי הקבוצה טיפלו בהצלת ילדים יהודים, כמאתיים וחמישים נפש. שמונה עשר מחברי הקבוצה זכו לתואר חסיד אומות העולם ממוסד יד ושם בירושלים.
 הקבוצה פעלה בעיקר בעיר אמסטרדם. בין חבריה היו אזרחים הולנדים ממגזרי החברה השונים: הברונית אַנֶה-מארי וַן פֶרְשׁוֹיֶר; יאפ מוּש עובד מעבדה, ממנהיגי הקבוצה, שנתפס והוצא להורג בעינויים במחנה אומן; ויוֹן תיאו וורטמן בעל חברת מוניות שנאסר ונפטר במחנה ברגן-בלזן אליו נשלח.
הקבוצה קיבלה סיוע מאזרחים הולנדים נוספים, שתרמו לילדים שהוברחו תלושי מזון, בגדים וציוד, ועזרו לחברי הקבוצה להמציא תעודות מזויפות באשר לזהותם של הילדים.
פעילות ההצלה של חברי הקבוצה כללה הברחת הילדים, שרובם נאספו מאתרי איסוף וגירוש של יהודים אל מחנה הריכוז וסטרבורק, והעברתם אל מקומות מסתור ומחסה ראויים, בעיקר בדרום הולנד.
ציפיות רציונליות

ציפיות רציונליות היא הנחת יסוד במודלים רבים בכלכלה. על פי הנחה זו, הציפיות שיש לסוכנים במודל לגבי נתונים שהם אינם יודעים הן נכונות בממוצע, כלומר, הן אינן מוטות בצורה שיטתית. שיטה זו לתיאור ציפיות במודל הוצעה על ידי ג'ון מות' (1961) והתפרסמה כשהשתמש בה רוברט לוקאס במודלים המקרו-כלכליים המשפיעים שלו.
בסביבה שבה המידע שיש לסוכנים (עובדים, צרכנים, חברות וכדומה) הוא חלקי, הציפיות (או אמונות) שלהם לגבי מאפיינים שהם אינם יודעים משפיעות על ההתנהגות שלהם. למשל, פעולות של פירמות מושפעות מהציפיות שלהן לגבי האינפלציה, ומשקיעים יקנו או ימכרו מניה של חברה בהתאם לציפיות שלהם לגבי הצלחת חברה זו. לכן, תיאור ציפיות הוא חלק הכרחי במודל. הנחות שונות לגבי ציפיות הסוכנים יביאו לשיווי משקל שונה של המודל ולניבוי שונה שלו. הנחת הציפיות הרציונליות משמעותה להניח כי הסוכנים במודל משתמשים בכל האינפורמציה שברשותם כדי ליצור ציפיות לגבי משתנים כלכליים, וכי בממוצע הם צודקים. בשעה שהנחה זו רווחת מאוד בכלכלה כיום, יש המבקרים את השימוש בה וסבורים כי היא מהווה הנחה לא סבירה.